\NormalFont\ShortTitle{Yuheeri}

{\MTB Ikitaabo kyoꞌmuleevi

\par }{\MT Yuheeri

\par }{\IMT Indangiriro

\par }{\IP Mu siku zoꞌmuleevi Yuheeri, akanyamwala keꞌnzige, zikayiji teera Abayuda, zanabashereegeza imbuto bweneene. Kwokwo, Yuheeri anabwira yabo booshi kwo batwikire ku byaha byabo. Mukuba Nahano akabwira Yuheeri kwo yizo nzige zikaba kimenyeeso kyoꞌkubakengula kwo akola agahaniiriza Abayuda.

\par }{\IP Ku yukwo, Nahano akabwira yabo Bayuda kwo bakizi kuumana imbere lyage, booshi banatwikire ku byaha byabo (1.14; 2.15-16).

\par }{\IP Ikyanya yabo Bayuda bâli kizi libuzibwa, banakizi daatula ibyambalwa byabo. Kundu kwokwo, Yuheeri akababwira kwokuno mu 2.13: «Mutakizi ki daatula naaho ibyambalwa biinyu, mu kuyerekana kwo mukoli jengiirwi. Si mukizi hindula imitima yinyu!»

\par }{\IP Na kwakundi, Rurema akalagaania abandu baage ku njira ya Yuheeri ngiisi kwo booshi bâye longe Umutima Mweru. Yugwo muhango, gukayiji koleka ku lusiku lweꞌPendekosite.

\par }{\IP Mu yiki kitaabo, Yuheeri ayerekiini ngiisi kwoꞌMutima Mweru gugayija. Imiziizi miguma yiꞌsikamiro, iri mu Yuheeri 3.1-2 (Yaga magambo, Peturu anashubi gadeta mu Mikolezi yeꞌNdumwa 2.16-18): «Nahano adetaga kwokuno: “Ha nyuma, nâye yonere Umutima gwani ku bandu booshi. Bagala biinyu na banyere biinyu, bagakizi tanga ubuleevi. Abashaaja biinyu, bagakizi loota ibirooto. Neꞌmisore yinyu, igakizi bona amabone. Mu yizo siku, ngayonera Umutima gwani kiri na ku bakozi, abashosi naꞌbakazi.”»

\par }{\IS Íbiri mwo ku bwofi

\par }{\IO a) Ikyanya Abayuda bakahanwa, lwanaboneka kwo lwo “Lusiku lwa Nahano” (1.1–2.17)

\par }{\IO b) Ku Lusiku lwa Nahano, lyaꞌBayuda bagakizibwa (2.18–4.21)



\par }\ChapOne{1}{\PP \VerseOne{1}Nahano akabwira Yuheeri, mugala Petweri kwokuno:


\par }{\SH Imbuto zashereera hiꞌgulu lyeꞌnzige noꞌkukena invula
\par }
{\Q \VS{2}E bashaaja! Muyuvwirize!

\par }{\QB Mwe batuulaga booshi beꞌBuyuda, mutegage amatwiri!

\par }{\Q Aaho! Mu siku ziinyu, kandi iri mu za bashokuluza biinyu,

\par }{\QB igambo mwene lino, ka keera likakoleka?


\par }{\Q \VS{3}Yiri igambo, muliganuulire abaana biinyu.

\par }{\QB Nabo, bakaliganuulire abaana baabo.

\par }{\Q Ee! Yiri igambo, mukakizi yiji liganuula mu bibusi byoshi!


\par }{\Q \VS{4}Ngiisi mbuto ízikasigwa neꞌmigunga, zanaliibwa neꞌnzige.

\par }{\QB Na ízikasigwa neꞌnzige, zanaliibwa na banamahingiri.

\par }{\Q Na ízikasigwa na banamahingiri, zanaliibwa naꞌmahaazi.


\par }{\Q \VS{5}Mwe mulalusiri! Muvyukage, munalire ku kimombo!

\par }{\QB Mweshi mwe muli mu laluka idivaayi! Mukizi bululuka.

\par }{\Q Imizabibu yoshi, keera yasherebera,

\par }{\QB kyo kitumiri mutâye ki nywe ku divaayi nunu-nunu.


\par }{\Q \VS{6}Ikihugo kiinyu, keera kikateerwa naꞌkanyamwala keꞌnzige.

\par }{\QB Yizo nzige, ziryagagi kandaharuurwa.

\par }{\Q Amiino gaazo, gali nga mihenga yeꞌndare,

\par }{\QB kandi iri nga migeka yeꞌndare yiꞌbuguma.


\par }{\Q \VS{7}Zirya nzige, keera zikateera imizabibu yitu,

\par }{\QB Zanashereeza neꞌbiti biitu byeꞌmitiini.

\par }{\Q Zanakizi bibunga, iri zinagimogolola ibyula byayo.

\par }{\QB Zanasiga amatavi gaabyo meeru-meeru.


\par }{\Q \VS{8}Kwokwo, mulirage!

\par }{\QB Mukizi ba ngoꞌmunyere úgweti úgabululuka mu kigandaaro kyeꞌshasha yage.


\par }{\Q \VS{9}Mu nyumba ya Nahano, abandu batakiri mu leeta amatuulo goꞌmushyano, kandi iri geꞌdivaayi.

\par }{\QB Kyo kitumiri abagingi, balya bakozi ba Nahano, bakola mu lira.


\par }{\Q \VS{10}Indalo, keera zasiba. Niꞌdaho keera lyayumaguka.

\par }{\QB Ingano, neꞌdivaayi, kiri naꞌmavuta, byoshi byahumbuluka.


\par }{\Q \VS{11}E bahiizi! Muvunikage indege!

\par }{\QB Kiri naꞌbalaazi beꞌmizabibu, mugire mubululuke.

\par }{\Q Ingano noꞌbulo, byapiisibwa!

\par }{\QB Imimbu yoshi ya mu ndalo, keera yashereera.


\par }{\Q \VS{12}Imizabibu, keera yahangalala.

\par }{\QB Neꞌmitiini, keera gayumaguka.

\par }{\Q Ibiti byoshi byeꞌbitumbwe, keera byayuma.

\par }{\QB Kyanatuma abandu bataki shambiiri.


\par }{\SH Abandu balaalikwa ukuyishalisa
\par }
{\Q \VS{13}Na niinyu, e bagingi! Muyambalage ibyambalwa byoꞌkugandaara.

\par }{\QB Mwe mugweti mugaakola ha
katanda ka Nahano, mulirage.

\par }{\Q Mwe mugweti mugakolera Rurema, mulaale muyambiiti amasuuzu.

\par }{\QB Mukuba abandu, ndaakiryo ituulo lyoꞌmushyano kandi iri lyeꞌdivaayi bakiri mu tanga mu nyumba ya Rurema.


\par }{\Q \VS{14}Yumwo mu nyumba yage, mumenyeesanie ikyanya kyoꞌkuyishalisa.

\par }{\QB Mukuumanie abandu booshi, kuguma naꞌbashaaja.

\par }{\Q Yabo booshi, mubakuumanie ha nyumba ya Rurema, Nahamwitu.

\par }{\QB Neꞌkyanya bagaahika, munatondeere ukumútakira!


\par }{\SH Ulusiku lwa Nahano
\par }
{\Q \VS{15}Lulya lusiku lwa Nahano woꞌbushobozi bwoshi, keera lwayegerera,

\par }{\QB Lunali lusiku lwo agayiji shereeza kwo.

\par }{\Q Lulya lusiku, lugaleeza abandu mweꞌkihuumula.


\par }{\Q \VS{16}Ibyokulya biitu, bigweti biganyerera mu masu giitu.

\par }{\QB Inyumba ya Rurema, itanakiri mweꞌsiku zoꞌkumúshambaalira.


\par }{\Q \VS{17}Kundu tukabyala imbuto, haliko, zayumira mwiꞌdaho.

\par }{\QB Ibihinda, bikoli sigiiri bimaata peperege!

\par }{\Q Ibitunda byoꞌkusingulira mweꞌmbuto, keera byahongoka.

\par }{\QB Ingano yamala ngana-ngana!


\par }{\Q \VS{18}Yuvwirizi ngiisi kweꞌbitugwa bigweti bigaborooga.

\par }{\QB Ingaavu, zigweti zigayifuka iyo munda neꞌyo munda, hiꞌgulu lyoꞌkubula indagiriro.

\par }{\Q Kiri neꞌbibuzi neꞌmbene, bigweti bigalibuuka!


\par }{\SH Umuleevi atakira Nahano
\par }
{\Q \VS{19}E Nahano! Uyiji tutabaala, maashi!

\par }{\QB Si mwiꞌshamba, umuliro keera gwasingoola indagiriro zooshi.

\par }{\Q Kiri na mu ndalo, imbigi keera zajigiivya ibiti byoshi.


\par }{\Q \VS{20}Kiri inyamiishwa, zigweti zigakutabaaza,

\par }{\QB bweꞌnyiiji zikoli kamiri lwoshi!

\par }{\Q Kiri na mu kishuka, umuliro gwayami singoola ibyasi.




\par }\Chap{2}{\SH Ukuyerekezibwa hiꞌgulu
lyoꞌlusiku lwa Nahano
\par }
{\Q \VerseOne{1}Mulasagye ikibuga mu kaaya keꞌSayuni!

\par }{\QB Mubandire akashiba ku mugazi gwani mutaluule, gira abandu bayiji lwa.

\par }{\Q E batuulaga beꞌBuyuda, mujugume mweshi!

\par }{\QB Mukuba, ulusiku lwo Nahano agayiji twa kweꞌmaaja, lukola lugaahika.


\par }{\Q \VS{2}Yulwo lusiku, luli mweꞌkihulu kya namudidi, lunali lweꞌbibungu bizito.

\par }{\QB Aaho! Langiizi ngiisi kweꞌkiso kihamu kyeꞌbizimu kiri mu hika.

\par }{\QB Kigweti kigayija ngana, nga kwiꞌzuuba liri mu tunduuka shesheezi.

\par }{\Q Yibyo bizimu, biri kandaharuurwa, binali neꞌmisi bweneene.

\par }{\QB Yiryo igambo, litazindi boneka, litanâye shubi boneka!


\par }{\Q \VS{3}Yikyo kiso, umuliro guli mu singoola imbere lyakyo, kiri neꞌnyuma lyakyo.

\par }{\QB Ngiisi ho guli mu lenga, hanasigale bwanuula.

\par }{\Q Yibyo bizimu, ikyanya bitâli zaazi lenga, ikihugo kyâli riiri kiija ngana ngeꞌndalo yeꞌHedeni.

\par }{\QB Haliko, iri bikaba keera byalenga, kyanasigala ngiꞌshamba lya tema-ndime.

\par }{\Q Emwe! Ndaahyo íhiri mu fuuka imbere lyabyo.


\par }{\Q \VS{4}Yibyo bizimu, biri mu boneka nga fwarasi ziꞌzibo,

\par }{\QB binali nga fwarasi, mu kuyehuuka mulindi.


\par }{\Q \VS{5}Ikyanya biri mu simba-simba ku migazi,

\par }{\QB ikilundumo kyabyo, kiri nga kyaꞌmagaare giꞌzibo,

\par }{\Q kandi iri ngeꞌmbigi zoꞌmuliro úguli mu yigwima mu byasi byumu.

\par }{\QB Yibyo bizimu, ikyanya biri mu yija, biryagagi nga kiso kyaꞌbasirikaani, ábagweti bagateera abagoma.


\par }{\Q \VS{6}Ikyanya abandu bali mu bibona, bali mu gwatwa neꞌkihuumula,

\par }{\QB Ngiisi kikebe, kinayami hinduka.


\par }{\Q \VS{7}Birya bizimu, biri mu teerana ngaꞌbasirikaani.

\par }{\QB Binali mu shonera ku nzitiro ngaꞌbasirikaani.

\par }{\Q Ngiisi kiguma, kiri mu kizi yitunda imbere, buzira kuyahuka,


\par }{\Q \VS{8}bitali mu sindikira ibyabo,

\par }{\QB Si ngiisi kiguma, kiri mukizi kulikira iyayo-yayo njira.

\par }{\Q Biri mu hongola inzitiro zooshi,

\par }{\QB ndaanakyo ikyangaki bihangirira.


\par }{\Q \VS{9}Biri mu kizi shabukira hooshi mu kaaya, binakizi tibitira ku nzitiro.

\par }{\QB Binakizi yigogombeka mu nyumba, mu kulenga mu twazo ngaꞌbazimba.


\par }{\Q \VS{10}Ikyanya biri mu yegeera, idaho liri mu yami jugumba, di-di-di!

\par }{\QB Kiri niꞌgulu, liri mu lenga mweꞌkinyukura.

\par }{\Q Izuuba noꞌmwezi, binazinge ikihulu,

\par }{\QB Kiri neꞌndonde, zinayami zima.


\par }{\Q \VS{11}Nahano ali mu sholera ikiso kyage, agweti agayiberekania kwiꞌzu.

\par }{\QB Yibyo biso, kwo biri bikalage, biri mu músimbaha.

\par }{\Q Lulya lusiku lwa Nahano, luli lwaꞌkahebuuza.

\par }{\QB Emwe! Luli mu yobohya ngana-ngana.

\par }{\Q Aaho! Nyandagi úwangaluyigenderera?


\par }{\SH Nahano ahamagala abandu kwo bamúgalukire
\par }
{\Q \VS{12}Nahano adetaga kwokuno: «Bwo muki hiiti ikyanya,

\par }{\QB mungalukirage ku mutima gwinyu gwoshi.

\par }{\Q Si kikola kyanya kyoꞌkuyishalisa, na kyoꞌkulira, na kyoꞌkujengeerwa.


\par }{\Q \VS{13}Mutakizi ki daatula naaho ibyambalwa biinyu, mu kuyerekana kwo mukoli jengiirwi.

\par }{\QB Si mukizi hindula imitima yinyu.»

\par }{\Q Mugalukire Nahano, Rurema winyu.

\par }{\QB Mukuba, ali mu yuvwiranwa indengeerwa, anali mu kejererana.

\par }{\Q Atali mu yagalwa duba, si ayijwiri urukundo bweneene.

\par }{\QB Ayamiri ali ibiringiini ukuyishuhiza ku mabi.


\par }{\Q \VS{14}Amagambo ga Nahano, Rurema winyu, ndaaye úgayiji.

\par }{\QB Hali ikyanya agayishuhiza.

\par }{\QB Na ho angamùsiga mwiꞌdaaki, anamùgashaanire.

\par }{\Q Haaho, munakizi longa ingano, neꞌbinywebwa,

\par }{\QB halinde munabe noꞌbulyo bwoꞌkukizi mútangira mwiꞌtuulo.


\par }{\SH Ikyanya kyoꞌkuyishalisa noꞌkuyinginga Rurema
\par }
{\Q \VS{15}Mulase ikibuga mu kaaya keꞌSayuni.

\par }{\QB Mumenyeese ikyanya kyoꞌkuyishalisa.

\par }{\Q Mulaalike abandu booshi, bakuumane kuguma.


\par }{\Q \VS{16}Na mango bakuumana, munabayeruuse.

\par }{\QB Mukuumanie abashaaja, naꞌbaana, kiri noꞌtulenge.

\par }{\Q Kiri na ábakiri bahya, nabo bahuluke mu bisiika byabo.


\par }{\Q \VS{17}Kiri naꞌbagingi, kwo bali mu kolera Nahano,

\par }{\QB nabo bayingire ha kati keꞌkisiika kyoꞌkuyingira mu nyumba ya Rurema, naꞌkatanda kaage.

\par }{\Q Ee! Balirage, iri banakizi huuna Rurema, ti:

\par }{\Q «E Nahano, si tulyagagi bandu baawe! Aaho! Utukejeerere, we kongwa.

\par }{\QB Utanaki tubonie ishoni!

\par }{\Q Utanaleke kweꞌbinyamahanga bikizi tuhonyoleza, mbu:

\par }{\QB “Aaho! Rurema winyu, ali hayagi?”»


\par }{\SH Nahano agagashaanira ikihugo
\par }
{\Q \VS{18}Haaho, Nahano agayuvwirwa abandu baage uluugi, anabakejeerere.


\par }{\Q \VS{19}Anabashuvye, ti: «Buno, ngolaga ngashubi mùheereza ingano, neꞌdivaayi, naꞌmavuta.

\par }{\QB Emwe! Mugayiguta ngana!

\par }{\Q Ndagaki shubi mútanga mu binyamahanga,

\par }{\QB mbu bashubi mùgayiriza.


\par }{\Q \VS{20}Balya bagoma ábakalyoka imbembe,

\par }{\QB ngabayimula, na mbashendekeze halinde mwiꞌshamba, áhayumagusiri.

\par }{\Q Abasirikaani baabo ábali mu tee genda imbere,

\par }{\QB ngabalasha mu Nyaaja yoꞌMuunyu.

\par }{\Q Na ábali mu yija inyuma, ngabalasha mu Nyaaja Mediterane.

\par }{\Q Ibirunda byabo, bigakizi huumura buligo,

\par }{\QB halinde lirya ibaya lyabyo linakwire hooshi.»

\par }{\Q Ku kasiisa, Nahano akamùgirira ibitangaaza.


\par }{\Q \VS{21}E bandu baani, mutaki yobohe!

\par }{\QB Haliko, mushambaalage, iri munabanda akabuuli.

\par }{\Q Mukuba, Nahano akagira amagambo gaꞌkahebuuza.


\par }{\Q \VS{22}Emwe nyamiishwa, mutaki yobohe.

\par }{\QB Mukuba, mu kishuka, umuyonga gugaki mera.

\par }{\Q Kiri neꞌbiti, bigatongeka kweꞌbitumbwe.

\par }{\QB Imizabibu neꞌmitiini, keera byajoojeka ku bwingi.


\par }{\Q \VS{23}Na niinyu mwe batuulaga
beꞌSayuni, mushambaalire Nahano, Rurema winyu.

\par }{\QB Mukuba, agamùyerekana ngiisi kwo ali mwemeera.

\par }{\Q Agakizi mùniekeza amahona-nvula, kiri neꞌnvula yoꞌkuyeza.


\par }{\Q \VS{24}Ibiyeluuliro, bigayaja mweꞌngano bweneene.

\par }{\QB Kiri neꞌndango, zigakizi bogoka idivaayi, naꞌmavuta.


\par }{\Q \VS{25}Nahano adetaga kwokuno: «Ngiisi byeꞌnzige zikasivya, ngola ngamùgalulira byo.

\par }{\QB Nyiji kwo mukateerwa neꞌmigunga, neꞌnzige, na banamahingiri, naꞌmahaazi.

\par }{\Q Yibyo byoshi, nienyene, nie kabilungika gira biyiji mùteera.


\par }{\Q \VS{26}Kundu kwokwo, mugakizi lya, munayigute.

\par }{\QB Munakizi huuza iziina lyani, nie Nahano, Rurema winyu.

\par }{\Q Mukuba, yibyo bitangaaza, nie gweti ngamùkolera byo.

\par }{\QB E bandu baani, mutâye ki teezibwe ishoni.


\par }{\Q \VS{27}Haaho, lyo mugasobanukirwa kwo ndi mu kati kiinyu,

\par }{\QB na kwo nie Nahano, Rurema winyu. Ee! Ndaaye gundi.

\par }{\Q Ku kasiisa, abandu baani, batâye ki teezibwe ishoni.»




\par }\Chap{3}{\SH Nahano alagaania kwo agalungika Umutima gwage
\par }
{\Q \VerseOne{1}Nahano adetaga kwokuno:

\par }{\QB «Ha nyuma, nâye yonere Umutima gwani ku bandu booshi.\FTNT{*}{{\FR 3:1 }{\FR{3.1-5
}}{\XT{Mikolezi 2.17-21.}}}

\par }{\Q Bagala biinyu na banyere biinyu, bagakizi tanga ubuleevi.

\par }{\QB Abashaaja biinyu, bagakizi loota ibirooto.

\par }{\QB Neꞌmisore yinyu, igakizi bona amabone.


\par }{\Q \VS{2}Mu yizo siku, ngayonera Umutima gwani

\par }{\QB kiri na ku bakozi, abashosi naꞌbakazi.»


\par }{\Q \VS{3}Ngakizi yerekana ibitangaaza ku biri kwiꞌgulu,

\par }{\QB na ku biri mu kihugo.

\par }{\Q Hagaboneka umuko, noꞌmuliro,

\par }{\QB halinde ikyusi kinakizi tutumuka hiꞌgulu.


\par }{\Q \VS{4}Izuuba ligahindukaga kihulu.

\par }{\QB Noꞌmwezi gugadukula nga muko.

\par }{\Q Yibyo byoshi, byo bigatee koleka,

\par }{\QB ikyanya ulusiku luhamu lwa Nahano lutazi hika, lunali lweꞌkihuumula.


\par }{\Q \VS{5}Haaho, ngiisi úgahuuna ubutabaazi kwiꞌziina lya Nahano, agakizibwa.

\par }{\Q Mukuba, ku mugazi
Sayuni, bandu baguma bagafuuka mwiꞌyo nguuke,

\par }{\QB nga kwo Nahano âli mali agwanwa alagaania.

\par }{\Q Ee! Ngiisi ábagasigala ha nyuma lya lulya lusiku, baabo bo Nahano akahamagala.




\par }\Chap{4}{\SH Rurema akoza ibinyamahanga
\par }
{\PP \VerseOne{1}Nahano adetaga kwokuno:

\par }{\Q «Ku yikyo kyanya, ngashubi genduusa ikihugo kyeꞌBuyuda, kuguma naꞌkaaya keꞌYerusaleemu.


\par }{\Q \VS{2}Ibinyamahanga ngabikuumania,

\par }{\QB na mbilindimulire mu ndekeera íri mu detwa “Nahano atwa ulubaaja”.

\par }{\Q Haaho, ngayiji bakoza, ku byoshi byo bakagirira abandu baani, Abahisiraheeri.

\par }{\QB Ee! Si bakabashabulira mu gindi milala, banagabaana ikihugo kyabo.


\par }{\Q \VS{3}Ee! Bakagabaana kiri naꞌbandu baani, mu kutaara ikibare.

\par }{\QB Bâli kizi guliisa imisore mitabana, mbu balonge abashule.

\par }{\Q Banakizi guliisa neꞌmisore minyere, mbu balonge idivaayi.


\par }{\Q \VS{4}E bandu beꞌTiiro naꞌbeꞌSidooni, na mweshi ba mu twaya twaꞌBafirisiti,

\par }{\QB Biki byo mundoziizi kwo? Ka muloziizi ukunyihoola?

\par }{\Q Iri kwangiba kwokwo, ndagaki tindiriza ukuyihoola.


\par }{\Q \VS{5}Si mukayabiira iharija yani neꞌnooro, kiri neꞌbindu byani byeꞌkishingo,

\par }{\QB mwanabitwala mu ndaaro ziinyu.


\par }{\Q \VS{6}Keera mwanaguliisa abatuulaga beꞌBuyuda naꞌbeꞌYerusaleemu, imwaꞌBagiriki,

\par }{\QB mbu lyo mubatwala hala neꞌkihugo byabo.


\par }{\Q \VS{7}Kundu kwokwo, ngola ngabagalula, balyoke ngiisi ho mukabaguliisa.

\par }{\QB Ha nyuma, ngiisi byo mukabakolera, niinyu ngamùkolera byo.


\par }{\Q \VS{8}Emwe! Bagala biinyu, na banyere biinyu, ngabaguliisa imwaꞌBayahudi.

\par }{\QB Ha nyuma, nabo, banabaguliise imwaꞌbandu beꞌSheeba, kwo batuuziri hala bweneene.

\par }{\Q Kwokwo, kwo nie Nahano ndesiri.»


\par }{\SH Izibo lizinda noꞌkutwirwa imaaja
\par }
{\Q \VS{9}Mumenyeese ibinyamahanga kwokuno:

\par }{\QB «Muyilingikanie kwiꞌzibo, muvyule indwani ziinyu.

\par }{\Q Abasirikaani biinyu booshi, bayegeerage, gira bayiji tuteera.


\par }{\Q \VS{10}Ifuka ziinyu, muzitule, zihinduke ngooti.

\par }{\QB Noꞌtushibuulo twinyu, tuhinduke matumu.

\par }{\Q Ábali noꞌbukaholwe mu kati kiinyu, mubakomeereze, bahinduke ndwani.


\par }{\Q \VS{11}E milala yoshi mituulani! Mukwabadukage, munakorane mwiꞌyo ndekeera.»

\par }{\Q E Nahano! Manulaga abasirikaani baawe, bayiji bateera.


\par }{\Q \VS{12}Nahano adesiri kwokuno: «Yibyo binyamahanga, biyegeerage!

\par }{\QB Bayije ha ndekeera íri mu detwa “Nahano atwa ulubaaja”.

\par }{\Q Haaho, ho ngaaba mbwatiiri, mu kutwira booshi ulubaaja.


\par }{\Q \VS{13}Muyabiire utushunguulo, munabazinge, mukuba umwimbu keera gwayera.

\par }{\QB Muyiji bahonda-honda, nga muli mu kanda imizabibu íyijwiri mu mukenge.

\par }{\Q Ee! Indango, zikoli yijwiri amabi gaabo.»


\par }{\Q \VS{14}Kwokwo, abandu kandaharuurwa bagweti bagalindirira mu ndekeera yoꞌkutwira mwoꞌluhango.

\par }{\QB Ee! Lulya lusiku lwo Nahano agaatwa kweꞌmaaja, keera lwayegerera.


\par }{\Q \VS{15}Izuuba noꞌmwezi, bitakiri mu yaka.

\par }{\QB Kiri neꞌndonde, nazo zigaazima.


\par }{\SH Rurema agagashaanira abandu baage
\par }
{\Q \VS{16}Halya ku mugazi
Sayuni, emwe! Nahano agweti agalunduma.

\par }{\QB Izu lyage liri mu yuvwikana ukulyokera i Yerusaleemu.

\par }{\Q Igulu neꞌkihugo, bigweti bigajungubana!

\par }{\QB Haliko yabo bandu ba Nahano, boohe ali mu balanga.

\par }{\Q Ee! Ye butibitiro bwaꞌBahisiraheeri.


\par }{\Q \VS{17}«Haaho, lyo mugaamenya ku kasiisa kwo nie Nahano, Rurema winyu.

\par }{\QB Ee! Nduuziri i Sayuni, ku mugazi gwani mutaluule.

\par }{\Q Akaaya keꞌYerusaleemu, kagayama kali keꞌmwani imyakuula.

\par }{\QB Abasirikaani beꞌmahanga bataye ki shubi kayifunda mwo.»


\par }{\SH Abandu ba Rurema bagashubi ramba mu butoge
\par }
{\Q \VS{18}«Yulwo lusiku, imigazi igayeza imizabibu ku bwingi.

\par }{\QB Kiri neꞌbitugwa mu migazi, bigakizi kamwa bweneene.

\par }{\Q Inyiiji zooshi zeꞌBuyuda, zigayijula mwaꞌmiiji.

\par }{\Q Neꞌshyoko igazununuka mu nyumba ya Nahano,

\par }{\QB inakizi nywisa indekeera yeꞌbiti byaꞌkasiya.


\par }{\Q \VS{19}Ikihugo kyeꞌMiisiri, kigahinduka biguuka.

\par }{\QB Neꞌkihugo kyeꞌHedoomu kigahinduka shamba liyanuule,

\par }{\Q Mukuba, yabo bandu bakateera abandu beꞌBuyuda,

\par }{\QB banakizi bayita, kundu bâli bazira mahube.


\par }{\Q \VS{20}Ikihugo kyeꞌBuyuda, kigakizi tuula mwaꞌbandu imyaka neꞌmyakuula.

\par }{\QB Akaaya keꞌYerusaleemu, kagayama ho, halinde ku bibusi byoshi.


\par }{\Q \VS{21}Amahube gaꞌbandu baani, kundu ndazi gakoga,

\par }{\QB haliko ngaki bakoga go.

\par }{\Q Nie Nahano nganatuula i
Sayuni mu kaaya keꞌYerusaleemu, twe naꞌbandu baani.»

\par }