\NormalFont\ShortTitle{3 Yohana}

{\MTB Amaruba ga kashatu ga

\par }{\MT Yohana

\par }{\IMT Indangiriro

\par }{\IP Yaga maruba, Yohana akagayandikira ikirongoozi kiguma kiꞌshengero, Gaayo. Ganayerekiini ngiisi kwaꞌBakirisito bakwaniini bakizi yegereza abigiriza boꞌkuli. Si abigiriza beꞌbibeesha, boohe, bakizi bayiyeka, nga Diyotereefe.

\par }{\IP Muziizi muguma gwiꞌsikamiro, guli gwa 2: «E mukundwa wani, ndi mu huuna Rurema kwo ukizi genduukirwa mu kati ka byoshi. Kiri naꞌmagala gaawe, gakizi yama galyagagi magumaana, nga kwoꞌmutima gwawe nagwo guli mugumaana.»

\par }{\IS Íbiri mwo ku bwofi

\par }{\IO a) Indangiriro (1-4)

\par }{\IO b) Ngiisi íbikwaniini (5-12)

\par }{\IO c) Yohana aseezerana (13-15)



\par }\OneChap {\SH Indangiriro
\par }
{\PP \VerseOne{1}E mukundwa wani Gaayo! Niehe mushaaja, nie nakuyandikiraga, we nguuziri mu kati koꞌkuli.


\par }{\PP \VS{2}E mukundwa wani! Ndi mu huuna Rurema kwo ukizi genduukirwa mu kati ka byoshi. Kiri naꞌmagala gaawe, gakizi yama galyagagi magumaana, nga kwoꞌmutima gwawe nagwo guli mugumaana.

\VS{3}Nꞌgashambaala bweneene, ikyanya beene witu baguma bakayiji mbwira ngiisi kwo uyamiri mwemeera mu kati koꞌkuli, unaki genderiiri ukutuula mu kati kaakwo.

\VS{4}Ndaanabwo bushambaale bwo mbiiti, ukuhima bwoꞌkuyuvwa kwaꞌbaana baani baki tuuziri mu kati koꞌkuli.


\par }{\SH Tukizi tabaala abakozi ba Rurema
\par }
{\PP \VS{5}E mukundwa wani! Uli mwemeera mu kukizi tabaala beene witu, kundu utabayiji.

\VS{6}Keera bakayijagi ganuulira
ishengero lya hano ngiisi kwo ukundiini. Kwokwo, ubatabaale ku lugeezi lwabo, ku njira íkwaniini imbere lya Rurema.

\VS{7}Mukuba, ulugeezi lwabo, lulyagagi hiꞌgulu lyoꞌkugendi kolera iziina lya Kirisito. Batanali mu longa ikindu kyoshi mu bapagaani.

\VS{8}Abandu mwene yabo, tukwiriiri tukizi batabaala, lyo tukomeerana, mu kukizi kolera ukuli.


\par }{\SH Dyoterefe na Demeteryo
\par }
{\PP \VS{9}Keera nꞌgayandikira
ishengero amaruba. Haliko, ikyanya tuli mu detaga, Dyoterefe atali mu twaza. Aloziizi naaho, kwo abe ye mukulu.

\VS{10}Ku yukwo, ikyanya ngayija iyo munda, ngayiji yerekana ku bweranyange ubuligo bwoshi bwo agweti agaagira. Ali mu tugamba hiꞌgulu lyoꞌmujina. Na kwakundi, ikyanya beene witu bali mu balamiraga iyo munda, ali mu lahira ukubayegereza. Kiri naꞌbandi beꞌyo munda, ikyanya bali mu gira mbu babayegereze, Dyoterefe ali mu bahangirira, anabayimule mwiꞌshengero!


\par }{\PP \VS{11}E mukundwa wani! Utakizi yigira umugani ku bali mu gira amabi. Si ukizi guyigira ku bali mu gira amiija. Mukuba, iri umundu angaba ali mu gira amiija, uyo ali wa Rurema. Halikago, iri angaba ali mu gira amabi, iri atazindi múbona.


\par }{\PP \VS{12}Ku luhande lwa Demeteryo, abandu booshi bali mu mútangira ubumasi kwo ali mwija. Yubwo bumasi, bulyagagi bwoꞌkuli. Kiri na nyiitu, tuli mu mútangira bwo kwo ali mundu mwija. Unayiji kwo yubwo bumasi bwitu, buli mu ba bwoꞌkuli.


\par }{\SH Amagambo goꞌkuyusa
\par }
{\PP \VS{13}Ngiri naꞌmagambo mingi go nangaki kuyandikiiri. Haliko, mu kukumenyeesa go, ndaloziizi ukukoleesa kano kalaamu noꞌbwino.

\VS{14}Mukuba, ngi langaliiri kwo ngola ngayiji kubona, tunaganuule amasu ku gandi.


\par }{\PP \VS{15}Kwokwo, ukizi ba noꞌmutuula. Abiira biitu ba hano, bakulamusa! Na naawe, utulamukize ngiisi mwira witu yeshi weꞌyo munda.

\par }